אנטישמיות בוויקיפדיה

אנטישמיות בוויקיפדיה היא תופעה של הטיית מידע בתוך מיזמי ויקימדיה בנוגע לתכנים הקשורים ליהדות, לעם היהודי, לשואה, לתנועה הציונית ולמדינת ישראל – אנטי-ציונות.

האנטישמיות בוויקיפדיה יכולה לבוא לידי ביטוי בדרכים שונות האופייניות להטיות מידע באופן כללי: מידע שגוי, ניסוחים מטעים, איזון כוזב ובחירת מגמטית של מקורות או פרטי מידע. בנוסף, ויקיפדיה מאפשרת גם שימוש בכלים ייחודיים לפלטפורמה כמו קטגורות ותבניות, וכן בחירה במיקום אסטרטגי של התכנים כמו פתיח הערך, דף הבית או פורטאלים. הטיה זו יכולה להתרחש באופן נקודתי או כחלק מתעמולה מכוונת.

המחקר אודות אנטישמיות בוויקיפדיה עוסק בטיפול בנושאים היסטוריים בוויקיפדיה,Pfanzelter, E. (2015). At the crossroads with public history: Mediating the Holocaust on the Internet. Holocaust Studies, 21(4), 250-271. גישת המשתמשים לערכים הקשורים לאנטישמיותTausch, A. (2020). The political geography of Shoah knowledge and awareness, estimated from the analysis of global library catalogues and Wikipedia user statistics. Jewish Political Studies Review, 31(1/2), 7-123. ומדיניות הנייטרליות שלה.

התופעה פחות רלוונטית לוויקיפדיה העברית, אותה כותבים ועורכים בעיקר יהודים תושבי ישראל, אך היא עשויה להופיע בוויקיפדיה בשפות אחרות.

 סקירה כללית 
עבור חוקרים, ויקיפדיה נתפסת כאתר שבו נושאים שנויים במחלוקת נדונים ומעוצבים מחדש, וכזירה לביטוי תרבותי.Baker, M. J., & Détienne, F. (2024). Arguing across spaces in an online epistemic community: Case studies in controversial Wikipedia articles. Journal of Argumentation in Context, 13(1), 1-48.Makhortykh, M. (2017). Framing the Holocaust online: memory of the Babi Yar massacres on Wikipedia. Studies in Russian, Eurasian and Central European New Media, 18, 67-94. 

אחדים מחוקרי השואה תארו את עורכי ויקיפדיה כמי שמכניסים במכוון דעות מעוותות ומטות בהיסטוריה של השואה.Grabowski, J., & Klein, S. (2023). Wikipedia’s Intentional Distortion of the History of the Holocaust. The Journal of Holocaust Research, 37(2), 133-190.den Hartogh, R. (2014). The future of the past. A case study on the representation of the Holocaust on Wikipedia. דיונים של משתמשים בדפי השיחה של ויקיפדיה לעיתים קרובות חורגים מעבר לייצוג עובדתי גרידא, כאשר המשתתפים עוסקים ביצירת זיכרון קולקטיבי, שיכול לכלול את הזיכרון של אירועים היסטוריים טראומטיים, כמו השואהFerron, M. and Massa, P. (2013). Beyond the encyclopedia: collective memories in wikipedia. Memory Studies, 7(1), 22-45. מסגור סלקטיבי מתרחש גם במקרים של הדגשה פחותה על פגיעה ביהודים במאמרים על אתרי רצח המוני.Wolniewicz-Slomka, D. (2016). Framing the Holocaust in popular knowledge: 3 articles about the Holocaust in English, Hebrew and Polish Wikipedia. Adeptus, (8), 29-49.

לפי מספר חוקרים מדיניות העריכה של ויקיפדיה מאפשרת יצירת ערכים עם הטיה אנטישמית, בעיה שהעורכים פותרים בתהליך של מחיקת ערכים.Tripodi, F. (2023). Ms. Categorized: Gender, notability, and inequality on Wikipedia. New media & society, 25(7), 1687-1707.De Vera, E. (2020). Classifying Eugenics: A “Wandering Subject” moves to Wikipedia (Doctoral dissertation). במקרים אחרים, הוזכרו ניסיונות למחוק את דעותיהם האנטישמיות של אנשים בולטים. בנוסף, הפלטפורמה הפתוחה של ויקיפדיה מאפשרת "מלחמות עריכה" בין צדדים בעלי עניין.Rosenzweig, R. (2006). Can history be open source? Wikipedia and the future of the past. The journal of American history, 93(1), 117-146. 

מספר חוקרים הצביעו על כך שדעות ותפיסות אנטישמיות נצפו באופן קבוע במאמרים בנושאים יהודיים באתרי ויקיפדיה שאינם באנגלית.Bao, P., Hecht, B., Carton, S., Quaderi, M., Horn, M., & Gergle, D. (2012, May). Omnipedia: bridging the wikipedia language gap. In Proceedings of the SIGCHI Conference on Human Factors in Computing Systems (pp. 1075-1084). לדוגמה, דעות שמובעות בספרות אנטישמית מוצגות כנקודת מבט היסטורית לגיטימית .Matussek, C. (2013). Fertile Ground for a Poisonous Weed: The Protocols of the Elders of Zion in the Arab World. Israel Journal of Foreign Affairs, 7(3), 71-78. במקרים מסוימים, עמודים העוסקים באישים פופולריים בעלי השקפות אנטישמיות יעודכנו בטון מכובד.Graff, A. (2022). Jewish perversion as strategy of domination: the anti-semitic subtext of anti-gender discourse. Journal of Modern European History, 20(3), 423-439.

במקרים אחרים, עורכים ניסו להסיר אזכורים למוצא יהודי של אנשים בולטים, במטרה להפחית את אזכור הזהות היהודית בקרב דמויות מועדפות, שמשקף את ההיסטוריה, הערכים והדאגות של העורכים.Callahan, E. S., & Herring, S. C. (2011). Cultural bias in Wikipedia content on famous persons. Journal of the American society for information science and technology, 62(10), 1899-1915. ויש גם חששות מהשארת סנטימנט אנטישמי במאמרי ויקיפדיה.Utz, R. (2019). Medievalism, Antisemitism, and Twenty-First-Century Media: An Update. Studies in Medievalism XXVIII: Medievalism and Discrimination, 41-50.

חוקרים מסוימים שבחנו את נושא האנטישמיות בוויקיפדיה מתמקדים בהטיות מערכתיות ולא באנטישמיות מכוונת, כמו השימוש בשמות עצם בקשר ליהודים וליהדות בוויקיפדיה. במקרה זה, המונחים מציגים תערובת של אסוציאציות חיוביות ושליליות, כאשר בסך הכל הם נוטים מעט יותר לחיובי. מילים כמו "מלומד", "תרבות" ו"מורשת" מופיעות לעיתים קרובות בהקשר של "יהודי", ומציגות את היהדות בהקשר של תרומה אינטלקטואלית ותרבותית. עם זאת, מונחים מסוימים כמו "לובי" ו"קונספירציה" מגלים הטיות וסטריאוטיפים שליליים שמסגרה את היהודים כגופים פוליטיים בעלי השפעה בלתי מוצדקת. למרות הופעתם של המונחים השליליים, הם אינם שולטים בשיח כמו בהקשר של קבוצות דתיות אחרות, דבר המרמז על ייצוג יחסית נייטרלי אך בעל ניואנסים של הטיה כלפי היהדות בפלטפורמה.Mohamed, E. (2016). Jewish, christian and islamic in the english wikipedia. Online-Heidelberg Journal of Religions on the Internet, 11.

בעיות אחרות שהופיעו כוללות ונדליזם אנטישמי בעמודי ויקיפדיה, יצירת חשבונות עם שמות אנטישמיים אשר האופי היצירתי שלהם מקשה על זיהוי כוונותיהם,Aksit, F. G. An Empirical Research:“Wikipedia Vandalism Detection using VandalSense 2.0”. מאמצים מתואמים למניעת מחיקת תכנים אנטישמיים,Reagle, J. M. (2010). Good faith collaboration: The culture of Wikipedia. MIT Press. האשמות לפיהן עורכים מחקו באופן שיטתי טענות לאנטישמיות שנעשו כנגד מפלגת הלייבור הבריטית.https://www.tabletmag.com/sections/news/articles/how-some-wikipedia-editors-tried-and-failed-to-erase-the-uk-labour-partys-anti-semitism-problem

ויקיפדיה העברית נודעה בכך שהיא מטפלת בצורה מפורטת בנושא האנטישמיות בהקשר של מאמרים היסטוריים שונים.Tsahor, D. (2023). The Book of the People: The Hebrew Encyclopedic Project and the National Self (Vol. 117). Walter de Gruyter GmbH & Co KG.

 פרספקטיבות קהילתיות 
ארגונים יהודיים טוענים גם הם כי דפוסי עריכה מסוימים בוויקיפדיה מדכאים למעשה את נקודת המבט היהודית בנושאים הקשורים למדינת ישראל, התנהלות שהארגונים רואים כאנטישמית. בעקבות טבח שבעה באוקטובר 2023 בישראל, טען הקונגרס היהודי העולמי כי ערכים בוויקיפדיה באנגלית מגלים דפוס של נטייה אנטישמית ואנטי-ישראלית. ההחלטה לסמן את הליגה נגד השמצה כלא מהימנה נתפסה בקרב הקהילה היהודית כניסיון לבטל את הלגיטימציה של נקודת המבט היהודית הקהילתית או כצעד המאפשר עריכה אנטישמית,ויקיפדיה ADL. CNNAnti-hate group ADL slams Wikipedia after site labels it ‘unreliable’ source on conflict. USA Today דבר שהדאיג גם את דבורה ליפשטדט, שגרירת ארצות הברית למאבק באנטישמיות. דאגות נוספות שעלו בעקבות הפיגוע כללו את ההחלטה בוויקיפדיה הערבית וויקיפדיה האנגלית לסווג בפומבי את הפעולות הישראליות כ"רצח עם", דבר שהפר לכאורה את עקרונות הנייטרליות של ויקיפדיה.Wikipedia has an antisemitism problem. AIJACבעיית ויקיפדיה היהודית הובעו דאגות גם מהסרת האנטישמיות כאחת מהאידאולוגיות של חמאס על ידי עורכים מסוימים.

העלו דאגות נוספות ביחס למגמה לסמן ביוגרפיות של אישים יהודים כיהודים באופן העלול להיתפס כמניעת זדון.

 תגובת ויקיפדיה 
בשנת 2023, בעקבות האשמות לעיוות מכוון של היסטוריית השואה, פתח ועדת הבוררות של ויקיפדיה באנגלית בירור לבדיקת פעולותיהם של העורכים בערכים הרלוונטיים. לבסוף, הוועדה קבעה שיש לאסור על שני עורכים לערוך בתחומים הללו, אך החוקרים שבחנו את הנושא מתחו ביקורת על הפתרון ככזה שחסר עומק ומשמעות. ונדליזם אנטישמי בדפי ויקיפדיה בדרך כלל זוכה לתיקון מהיר מצד עורכי האתר.

 חקירת הקונגרס האמריקאי 

בספטמבר 2025, בעקבות דוח הליגה נגד השמצה, פתח הקונגרס של ארצות הברית בחקירה נגד קרן ויקימדיה ומיזמי ויקיפדיה בחשד לאנטישמיות והטיות אנטי-ישראליות.

ראו גם
 ויקיפדיה והסכסוך הישראלי-פלסטיני
 ויקיפדיה האנגלית והסכסוך הישראלי-פלסטיני
 אנטישמיות בתקופת מלחמת חרבות ברזל

 קישורים חיצוניים 
 אנטישמיות בוויקיפדיה: עיוות היסטוריית השואה


 הערות שוליים 

קטגוריה:אנטישמיות
קטגוריה:אנציקלופדיית ויקיפדיה